**FIȘA MĂSURII M4**

**Denumirea măsurii: Tineri fermieri șefi de exploatație**

**CODUL Măsurii: M4 / 2B**

**Tipul măsurii: □ INVESTIȚII**

**□ SERVICII**

**X SPRIJIN FORFETAR**

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Prin analiza SWOT s-a constatat ca in teritoriul GAL Regiunea Rediu Prăjeni, deși populația activă din mediul rural înregistrează un trend ușor descendent pe fondul scăderii și îmbătrânirii populației rurale, există totuși forță de muncă disponibilă care, în momentul de față este implicată, într-o proporție ridicată în agricultura de subzistență și semisubzistență

Astfel, s-au identificat nevoi în ceea ce privește încurajarea tinerilor fermieri să se stabilească pentru prima dată într-o exploatație agricolă în calitate de șefi ai exploatației, cu scopul de reinnoire a generatiilor de fermieri și de îmbunătăţire a managementului, cat și de creştere a competitivităţii și modernizării sectorului agricol.

De asemenea, s-a constatat faptul că in ultimii ani, populația tânără de la sat manifestă un interes ridicat pentru stabilirea în zona urbană, datorită capacitații redusă a mediului rural de a oferi locuri de muncă atractive, precum și pârghii necesare înființării/dezvoltării unei exploatații agricole, ceea ce relevă necesitatea acordării sprijinului pentru instalarea pentru prima dată a tinerilor fermieri ca șefi/ manageri ai unei exploatații agricole, ceea ce ar avea un efect pozitiv asupra economiei locale.

Încurajarea instalării tinerilor fermieri ca manageri de exploatații agricole va facilita procesele inovatoare în sectorul agro-alimentar, tinerii fermieri fiind mai deschiși să aplice tehnologii şi procese noi. De asemenea, tinerii fermierii au un rol important în diseminarea de bune practici, idei și concepte noi, deoarece au acces mai facil la informații noi, inovatoare. Sprijinul acordat exploataţiilor agricole de mici dimensiuni va facilita accesul acestora pe piaţă, și adoptarea unor tehnici și metode noi și unor tehnologii inovatoare.

**Obiectivul de dezvoltare rurală** la care contribuie Măsura M4, conform Reg. (UE) nr.1305/2013, art. 4. este: favorizarea competitivității agriculturii.

**Obiectivele specifice** ale măsurii M4 sunt:

- Creșterea numărului de tineri agricultori care încep pentru prima oară o activitate agricolă ca șefi de exploatații și încurajarea tinerilor fermieri de a realiza investiții;

- Îmbunătăţirea şi creşterea competitivităţii sectorului agricol prin promovarea instalării tinerilor fermieri şi sprijinirea procesului de modernizare şi conformitate cu cerinţele pentru protecţia mediului, igiena şi bunăstarea animalelor, siguranţa la locul de muncă;

- Îmbunătăţirea managementului exploataţiilor agricole prin reînnoirea generaţiei şefilor acestora;

- Creşterea veniturilor exploataţiilor conduse de tinerii fermieri.

Măsura contribuie la prioritatea/prioritățile **P2:** „Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor”, conform Regulamentului nr. (CE) 1305/2013, art. 5.

Măsura corespunde obiectivelor art. 19, alin.(1), pct.a), lit.(i) din Reg. (UE) nr. 1305/2013.

Măsura contribuie la Domeniul de intervenție **2B** „Facilitarea intrării în sectorul agricol a unor fermieri calificați corespunzător și, în special, a reînnoirii generațiilor”, conform art. 5 (b) din Reg. (UE) nr. 1305/2013.

Măsura contribuie la obiectivele transversale legate de inovare, de protecția mediului și de atenuarea schimbărilor climatice și de adaptarea la acestea, in conformitate cu prevederile art. 5 din Reg. (UE) nr. 1305/2013.

Complementaritatea cu alte măsuri din SDL: **M1 (DI: 1C).**

Sinergia cu alte măsuri din SDL: **M2 (DI: 2A), M3 (DI: 2B).**

**2. Valoarea adăugată a măsurii**

În zona GAL Regiunea Rediu Prăjeni populația ocupată (până în 40 de ani) își desfășoară activitatea în agricultură, datorită lipsei altor surse de venit.

Având în vedere că pe teritoriul GAL-ului segmentul de vârstă cuprins între 40 și 55 de ani deține în prezent o pondere foarte mare, iar ponderea șefilor de exploatație cu vârsta de peste 65 de ani crește semnificativ, există riscul să fie pusă în pericol activitatea agricolă viitoare, cu efecte asupra economiei, culturii, peisajului și tradițiilor satului romanesc, fapt pentru care sprijinirea instalării tinerilor fermieri ca șefi de exploatație agricolă este impetuos necesară.

De asemenea, tinerii fermieri sunt mult mai receptivi la cerințele profesiei de agricultor reglementate prin regulamentele Politicii Agricole Comune: securitate alimentară, igiena și bunăstarea animalelor, diversificare, obținere de produse locale de calitate superioară, conștientizare a rolului pe care îl joacă agricultura în combaterea schimbărilor de climă (utilizarea energiei regenerabile, biodiversitate, reducerea emisiilor de dioxid de carbon), creare de locuri de muncă și creștere economică în mediul rural, conștientizare a efectelor negative determinate de abandonul terenurilor agricole.

Creșterea semnificativă a ponderii proprietarilor/managerilor tineri de exploatații agricole cu un nivel adecvat de cunoştinţe, va conduce la îmbunătăţirea capacității tehnice și a potențialului de inovare, va genera un management sustenabil prin îmbunătățirea performanţei globale a exploatațiilor și o mai bună integrare a acestora pe piață. Tinerii fermieri vor putea să investească și în alte active corporale precum teren agricol, construcții, echipamente, utilaje, facilități de post-recoltare, mijloace de producție etc.

**3. Trimiteri la alte acte legislative**

Legislație UE

- R (UE) nr. 1307/2013;

- R (UE) nr. 1310/2013;

- R (UE) nr. 1305/2013;

- Recomandarea 2003/361/CE;

- R (CE) nr. 1242/2008;

- R (UE) nr. 1303/2013;

- Actul Delegat (UE) nr. 480/2014 de completare a R (UE) nr. 1303/2013

- R (UE) nr. 215/2014.

Legislație Națională

- Legea nr. 346/2004;

- Ordonanță de urgență nr. 44/2008;

- Ordonanța Guvernului nr. 8/2013.

**4. Beneficiari direcți/indirecți (grup țintă)**

Beneficiari direcți/indirecți (grup țintă):

• tânărul fermier așa cum este definit în art. 2 din R(UE) nr. 1305/2013[[1]](#footnote-1), care se instalează ca unic șef al exploatației agricole;

• persoană juridică cu mai mulți acționari unde un tânăr fermier, așa cum este definit în art. 2 din Reg. (UE) nr. 1305/2013 se instalează și exercită un control efectiv pe termen lung în ceea ce privește deciziile referitoare la gestionare, la beneficii și la riscurile financiare legate de exploatație și deține cel puțin 50%+1 din acțiuni.

**5. Tip de sprijin**

Sprijin la instalare: sprijinul va fi acordat sub formă de sumă forfetară pentru implementarea obiectivelor prevăzute în planul de afaceri pentru a facilita tânărului fermier începerea activităților agricole.

**6. Tipuri de acțiuni eligibile și neeligibile**

Sprijinul se acordă în vederea facilitării stabilirii tânărului fermier în baza Planului de Afaceri (PA). Toate cheltuielile propuse în PA, inclusiv capitalul de lucru şi activitățile relevante pentru implementarea corectă a PA aprobat pot fi eligibile, indiferent de natura acestora.

În cadrul acestei măsurii, M4, se va sprijini instalarea pentru prima dată a tinerilor fermieri, ca şefi/manageri ai unei exploataţii agricole.

Instalarea ca tânăr fermier este un proces care implică realizarea unor etape, așa cum este descris mai jos. Acest proces trebuie să fi început și să fie încă în curs de desfășurare în momentul în care tânărul fermier depune cererea de finanţare pentru accesarea sprijinului acordat prin intermediul acestei măsuri.

- Înregistrarea tânărului fermier ca micro-întreprindere/întreprindere mică cu maximum 24 de luni înaintea depunerii cererii de finanţare (între timp, fermierul pregătește planul de afaceri, organizează activităţile administrative, achiziționarea bunurilor pentru noua întreprindere, etc.); Acest pas trebuie să fie încheiat înaintea depunerii cererii de finanţare pentru această sub-măsură;

- Depunerea formularului de cerere de finanţare împreună cu planul de afaceri (documentele justificative legate de baza materială cu activele deținute la momentul depunerii cererii de finanţare);

- Instalarea tânărului fermier este considerată finalizată la momentul implementării corecte a planului de afaceri.

Nu sunt eligibile cheltuielile cu achiziționarea de utilaje și echipamente agricole aferente activității de prestare de servicii agricole, în conformitate cu Clasificarea Activităților din Economia Națională, precum și producerea și comercializarea produselor din Anexa I din Tratat.

**7. Condiții de eligibilitate**

- Investiția se va realiza în teritoriul GAL Regiunea Rediu - Prăjeni;

- Beneficiarul isi va stabili domiciliul si sediul social in Unitatea Administrativ Teritoriala in care este inregistrata exploatatia, si locul de munca, in cazul in care este incadrat intr-o activitate salarizata in acelasi UAT sau zona limitrofa a UAT in care este inregistrata exploatatia vizata pentru sprijin, pana la momentul demararii implementarii planului de afaceri, aceasta fiind o preconditie a gestionarii eficiente a planului de afaceri-in cazul in care aceasta conditie nu este indeplinita la momentul depunerii cererii de finantare;- Solicitantul trebuie să se încadreze în categoria microîntreprinderilor şi întreprinderilor mici;

- Beneficiarul deține o exploatație agricolă cu dimensiunea economică cuprinsă între 8.000 şi 50.000 S.O. (valoare producție standard);

- Beneficiarul prezintă un plan de afaceri;

- Beneficiarul deține competențe și aptitudini profesionale, îndeplinind cel puțin una dintre următoarele condiții:

- Studii medii/superioare în domeniul agricol/veterinar/economie agrară;

- Cunoștințe în domeniul agricol dobândite prin participarea la programe de instruire sau angajamentul de a dobândi competențele profesionale adecvate într-o perioadă de grație de maximum 33 de luni de la data adoptării deciziei individuale de acordare a ajutorului;

- Solicitantul se angajează să devină fermier activ în termen de maximum 18 luni de la data instalării;

- Înaintea solicitării celei de-a doua tranșe de plată, solicitantul va face dovada creșterii performanțelor economice ale exploatației, prin comercializarea productiei proprii in procent de minimum 5% din valoarea primei transe de plata (cerinta va fi verificata in momentul finalizarii implementarii Planului de afaceri). Planul de afaceri trebuie sa includa cresterea performantelor economice ale exploatatiei;

- In cazul in care exploatatia agricola vizeaza cresterea animalelor, planul de afaceri poate sa prevada un sistem de gestionare a gunoiului de grajd, altul decat platformele de gestionare, cu respectarea normelor de mediu;

- Pentru a putea beneficia de fonduri nerambursabile, solicitantul (tanarul fermier cu varsta sub 40 ani) trebuie sa se afle in proces de instalare intr-o exploatatie agricola situata pe teritoriul GAL Regiunea Rediu – Prajeni, cu o dimensiune economica minima de 8.000 SO;

- Implementarea (demararea) planului de afaceri trebuie sa inceapa in termen de cel mult 9 luni de la data deciziei de acordare a sprijinului;

- In cazul investitiilor in exploatatii viticole pentru soiurile de struguri de vin, vor fi luate in considerare si investitiile in alte exploatatii decat cele din arealele viticole nominalizate prin OMADR nr.397/2003;

- In cazul sectorului pomicol vor fi luate in considerare pentru sprijin doar speciile eligibile si suprafetele incluse in anexa din Cadrul National de Implementare aferenta STP. Nu se supun zonarii din anexa aferenta STP culturile in sere si solarii si pepinierele.

**8. Criterii de selecție**

1) Comasarea exploatațiilor, având în vedere numărul exploatațiilor preluate integral;

2) Nivelul de calificare în domeniul agricol;

3) Potențial agricol care vizează zonele cu potențial determinate în baza studiilor de specialitate.

4) Tipul sectorului prioritar care vizeaza sectoarele vegetal (legumicultura, inclusiv producerea de material saditor, pomicultura si producere de samanta) si zootehnic (bovine, apicultura, ovine si caprine);

5) Proiectul contine elemente inovative sau de protectia mediului si clima.

**9. Sume (aplicabile) și rata sprijinului**

Sprijinul public nerambursabil se acordă pentru o perioadă de maxim trei/cinci\* ani și este de:

* 50.000 de euro pentru exploatațiile între 26.000 S.O. și 50.000 S.O.;
* 40.000 de euro pentru exploatațiile între 8.000 S.O. și 25.999 S.O.;

Sprijinul pentru instalarea tinerilor fermieri se va acorda sub formă de primă în două tranșe, astfel:

* 75% din cuantumul sprijinului la încheierea deciziei de finanțare;
* 25% din cuantumul sprijinului se va acorda cu condiția implementării corecte a planului de afaceri, fără a depăși trei/cinci\* ani de la încheierea deciziei de finanțare.

În cazul neimplementării corecte a planului de afaceri, sumele plătite, vor fi recuperate proporțional cu obiectivele nerealizate. Implementarea planului de afaceri, inclusiv ultima plată, cât și verificarea finală nu vor depăși 5 ani de la decizia de acordare a sprijinului.

\*Perioada de cinci ani se aplică doar pentru sectorul pomicol.

**10. Indicatori de monitorizare**

Numărul de exploatații agricole/beneficiari sprijiniți.

1. \*Art. 2 (1) n -„tânăr fermier” înseamnă o persoană cu vârsta de până la 40 de ani la momentul depunerii cererii, care deține competențele și calificările profesionale adecvate și care se stabilește pentru prima dată într-o exploatație agricolă ca șef al respectivei exploatații; [↑](#footnote-ref-1)